Kolbrún Bergþórsdóttir skrifar 28. nóvember 2019 08:00 Páll Baldvin afhendir Erlu Nönnu eintakið af stórvirki sínu . Myndin er tekin af sænskum manni sem var á Íslandi um og upp úr 1950 , en stúlkan er íslensk og heitir Erla Nanna Jóhannesdóttir . Hún mætti í útgáfuhófið og tók á móti sínu eintaki með bros á vör . Forsíða bókarinnar þar sem Nanna Erla borðar nestið sitt . Erla Nanna var aðeins 13 ára þegar myndin var tekin . Blaðamaður hafði samband við hana og aðspurð segist hún muna vel eftir myndinni . „ Ætli þetta hafi ekki verið um 1957 . Ég er Siglfirðingur og var að vinna í síld í þrjú sumur . Ég var þarna að borða nestið mitt og þá kom ljósmyndari og fór að mynda í gríð og erg . Ég var ekkert að stilla mér upp en einhver bak við mig endurtók í sífellu : Brostu ! Brostu ! Ég lét það ekkert trufla mig og hélt áfram að borða nestið . “ Erla Nanna segist ekki hafa hugsað um þessa mynd árum saman . „ Það var ekki fyrr en 2014 sem ég fór að velta þessari mynd fyrir mér og hvort hún hefði birst einhvers staðar . Ég vissi að ljósmyndarinn væri sænskur og fór að gúgla og fann myndina þannig . Ég komst að því að myndir þessara ljósmyndara eru á safni í Svíþjóð . Einhvern veginn hefur Páll Baldvin síðan fengið myndina og fyrir örfáum dögum var hringt í mig og mér boðið í útgáfuhófið . Ég fór þangað og mér var vel tekið . “